વહીવટીતંત્ર કે સત્તાધિશો આ બાબતને નજરઅંદાજ કરી રહ્યા હોવાથી દર વર્ષે 8 જેટલા લોકો પૂર્ણા નદીના પુલ ઉપરથી મોતને વહાલુ કરી રહ્યા છે. બુધવારે પણ વિરાવળ પુલ ઉપરથી મેહુલ ગાંધી નામના 31વર્ષીય યુવાને સવારે 10 કલાકની આસપાસ નદીમાં પડતુ મુક્યું હતું. શોધખોળ કરી હતી પરંતુ તે નદીના ઉંડા પાણીમાં ગરક થઈ જતા તેનો પત્તો લાગ્યો ન હતો. નદીમાં ઝંપલાવનારના સગાસંબંધીઓએ તેની બાઈક (નં. જીજે-21-એઈ-9573) ઉપરથી તેની ઓળખ કરી હતી. ગ્રામ્ય પોલીસે તેની નોંધ લઈ તપાસ શરૂ કરી છે.